**Ministru kabineta noteikumu projekta "Valsts tiesu ekspertīžu biroja maksas pakalpojumu cenrādis" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts tiesu ekspertīžu biroja (turpmāk – Birojs) maksas pakalpojumu cenrādis ir izstrādāts, pamatojoties uz Likuma par budžetu un finanšu vadību 5. panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. Saeima 2016. gada 11. februārī pieņēma, un 2016. gada 15. martā stājās spēkā Tiesu ekspertu likums, kura 11. panta trešajā daļā noteikts, ka tiesu ekspertīžu iestādes un valsts tiešās pārvaldes iestādes, kurā tiesu eksperta pienākumus pilda valsts tiesu eksperts, kompetencē esošo tiesu ekspertīžu maksas pakalpojumu cenrādi apstiprina Likumā par budžetu un finanšu vadību noteiktajā kārtībā. Birojs ir tiešās pārvaldes iestāde, kuras pamatdarbība ir ekspertīžu veikšana un kurā tiesu eksperta pienākumus veic valsts tiesu eksperti. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Biroja sniegto publisko maksas pakalpojumu cenrādi šobrīd nosaka Ministru kabineta 2013. gada 17. septembra noteikumi Nr. 889 "Valsts tiesu ekspertīžu biroja maksas pakalpojumu cenrādis".  Spēkā esošais cenrādis ir jāpārskata, lai nodrošinātu Valsts kontroles Otrā revīzijas departamenta revīzijas Nr. 2.4.1-31/2015 2016. gada 29. aprīļa ziņojumā "Par Tieslietu ministrijas 2015. gada pārskatu sagatavošanas pareizību" norādīto ieteikuma ieviešanu, pārskatot maksas pakalpojumu reglamentējošo normatīvo aktu. Projekta mērķis ir šobrīd spēkā esošajos noteikumos apstiprināto publisko maksas pakalpojumu cenu aktualizēšana, precizējot pakalpojuma cenas aprēķina kārtību atbilstoši Valsts kontroles norādījumam. Pārskatot šobrīd spēkā esošās cenas, ņemts vērā tas, ka palielinājušās tiešās izmaksas pakalpojuma sniegšanā iesaistītam personālam /atalgojums/, samaksa par pakalpojumiem, materiāliem, energoresursiem, apkuri, ūdeni u.c. izdevumiem, lai nodrošinātu attiecīgā pakalpojuma sniegšanu, kā arī ekspertīžu veikšanai ir iegādātas jaunas iekārtas un tehniskie līdzekļi. Tā kā pēdējos gados ir pieaudzis personu pieprasījums tādām ekspertīzēm, kas pirms tam cenrādī nebija iekļautas, cenas noteiktas visām Biroja kompetencēs esošajām ekspertīzēm un ar to veikšanu saistītām darbībām, tādā veidā ieviešot jaunus maksas pakalpojumus – daktiloskopiskās kartes izgatavošana; informācijas tehnoloģiju izpēte, pasta sūtījuma noformēšana, rakstītā teksta lingvistiskā izpēte, reljefo numuru zīmju izpēte, šāviena pēdu izpēte, trasoloģiskā izpēte, Biroja transporta izmantošana u.c. Cenas noteikšana visiem ekspertīžu veidiem ļaus arī precīzi aprēķināt procesuālos izdevumus.  Projektā ir saglabāts šobrīd spēkā esošais regulējums, ka normatīvais akts nav attiecināms uz tiesu ekspertīzēm, kas tiek veiktas kriminālprocesa un administratīvā procesa ietvaros.  Projekts paredz maksas pakalpojuma cenas noteikšanas kārtību, ja ekspertam ir nepieciešams veikt objekta izpēti ārpus Biroja telpām (dokumenti zemesgrāmatas nodaļās, automobiļa izpēte u.c.).  Nosakot ekspertīzes cenu, ir aprēķināta ekspertīzes pašizmaksa, lai nodrošinātu, ka ekspertīzes izmaksas kriminālprocesā un administratīvajā procesā būtu tādas pašas kā civilprocesā un pēc fiziskas vai juridiskas personas pieprasījuma, kas ir maksas pakalpojums. Tādā veidā tiesas izdevumi par ekspertīzi būs vienādi visos procesos. Projekta pielikumā ir noteikts katra pakalpojuma maksimālais izpētes objektu skaits vienā ekspertīzē. Ja objektu skaits ekspertīzē pārsniedz maksimāli noteikto, tad attiecīgajai cenai piemēro koeficentu 0,6 par katru maksimāli noteikto objektu skaitu, kas pārsniedz projekta pielikumā noteikto. Lai nodrošinātu efektīvu resursu izmantošanu, ekspertīze tiek uzsākta un eksperta atzinumus tiek nosūtīts vai izdots ekspertīzes noteicējam pēc maksas saņemšanas. Projektā minētos pakalpojumus iestāde veic kā valsts pārvaldes uzdevumus. Savukārt, sniegto maksas pakalpojumu "Eksperta konsultācija", "Semināru zāles noma" un "Eksperta amata kandidāta apmācība" kopējā vērtība nav pārsniegusi un nepārsniegs 12 mēnešu laikā 50 000 EUR. Tāpēc maksas pakalpojumiem nav piemērojams pievienotās vērtības nodoklis.  Maksas pakalpojuma "Valsts tiesu ekspertīžu biroja transporta izmantošana" ieviešana ir saistīta ar to, ka reizēm ekspertīzes veikšanai tiek izmantota iestādes automašīna.  Semināru zāli ir plānots nomāt mācību, starptautisko projektu sanāksmju un citu ar iestādes darbību saistītu pasākumu nodrošināšanai. |
| 3. | Projekta izstrādē iesaistītās institūcijas | (Valsts tiesu ekspertīžu birojs) Tieslietu ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā definētie maksas pakalpojumi provizoriski gadā var tikt sniegti: privātpersonām civilprocesā – 60, pamatojoties uz iesniegumu – 40. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar 2017. gadu | izmaiņas, salīdzinot ar 2017. gadu | izmaiņas, salīdzinot ar 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 14 229 | 5218 | 10 422 | 10 422 | 10 422 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 14 229 | 5218 | 10 422 | 10 422 | 10 422 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 14 229 | 5218 | 10 422 | 10 422 | 10 422 |
| 2.1. valsts pamatbudžets | 14 229 | 5218 | 10 422 | 10 422 | 10 422 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | *X* | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar likumu "Par valsts budžetu 2017. gadam" Tieslietu ministrijas budžeta apakšprogrammā 03.04.00 "Tiesu ekspertīžu veikšana" ieņēmumi no maksas pakalpojumiem un citiem pašu ieņēmumiem plānoti 14 229 *euro*.  Projekts paredz, ka, pārskatot spēkā esošo pakalpojumu cenas un ieviešot jaunus maksas pakalpojumus, 2017. gadā par 5218 *euro,* 2018. gadā un turpmākajos gados par 10 422 *euro* palielināsies ieņēmumi no Biroja sniegtajiem maksas pakalpojumiem. | | | | |
| 6.1. detalizēts ieņēmumu aprēķins | Kopā ar izmaiņām ieņēmumi no Biroja sniegtajiem maksas pakalpojumiem 2017. gadā plānoti 19 447 *euro*, 2018. gadā unturpmākajos gados 24 651 *euro.*  Detalizēts ieņēmumu aprēķins no Biroja sniegtajiem maksas pakalpojumiem norādīts projekta sākotnējās ietekmes novērtējuma ziņojuma (anotācijas) 2. pielikumā. | | | | |
| 6.2. detalizēts izdevumu aprēķins | Izdevumi projektā iekļauto maksas pakalpojumu sniegšanai 2017. gadā plānoti 19 447 *euro*, 2018. gadā unturpmākajos gados 24 651 *euro.*  Detalizēts izdevumu aprēķins norādīts projekta sākotnējās ietekmes novērtējuma ziņojuma (anotācijas) 3. pielikumā.  Maksas pakalpojumu izcenojuma aprēķins norādīts projekta sākotnējās ietekmes novērtējuma ziņojuma (anotācijas) 1. pielikumā. | | | | |
| 7. Cita informācija | Pēc projekta stāšanās spēkā Tieslietu ministrija normatīvajos aktos noteiktajā kārtībā sagatavos un iesniegs Finanšu ministrijā priekšlikumu par apropriācijas palielinājumu Tieslietu ministrijas budžeta apakšprogrammā 03.04.00 "Tiesu ekspertīžu veikšana" 2017. gadā 5218 *euro*,2018. gadā un turpmākajos gados 10 422 *euro* apmērā ieņēmumiem no maksas pakalpojumiem un citiem pašu ieņēmumiem un attiecīgi izdevumu palielinājumu maksas pakalpojumu nodrošināšanai. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ievietots Biroja mājaslapā sadaļā "Sabiedrības līdzdalība". |
| 2. | Sabiedrības līdzdalība projekta izstrādē | Lai dotu iespēju sabiedrībai izteikt viedokli par projektu, projekts saskaņā ar Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" 2017. gada 21. martā ievietots Biroja mājaslapā, nosakot termiņu viedokļu un iebildumu sniegšanai līdz 2017. gada 1. maijam. |
| 3. | Sabiedrības līdzdalības rezultāti | Organizētās sabiedrības līdzdalības ietvaros viedokļi par projektu nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts tiesu ekspertīžu birojs, Tiesu administrācija. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar, jo tā izpilde nerada jaunus uzdevumus un funkcijas. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Čentoricka 67517730

Maira.Centoricka@vteb.gov.lv